aṣṭau prā̀ṇā́ aṣṭāváṅgānyetā́mabhisampádaṃ samānyā́ṃ srucí gr̥hṇīte samāne hyèvā̀tmannáṅgāni ca prā́ṇāśca bhávanti nā́nā juhotyáṅgebhyaśca tátprāṇébhyaśca vídhr̥tiṃ karoti vaiśvakarmaṇā́bhyāṃ juhoti viśvákarmāyámagnistámevaìtatsáṃskaroti tisra ā́hutīrjuhoti trivŕ̥dagniryā́vānagniryā́vatyasya mā́trā tā́vataivaìnametadánnena sáṃskaroti saptadaśábhirr̥gbhíḥ saptadaśáḥ prajā́patiḥ prajā́patiragniryā́vānāgniryā́vatyasya mā́trā tā́vataivaìnametatsáṃskarotyekaviṃśatigr̥hīténa dvā́daśa mā́sāḥ páñca 'rtávastráya imé lokā́ asā́vādityá ekaviṃśá etā́mabhisampádam